Urmareste Modifică dimensiunea fontului: Play

Kiev, 17 mar - Trimisul special al AGERPRES, Cătălin Alexandru, transmite: Preşedintele Ucrainei, Petro Poroşenko, a declarat marţi că a convenit cu omologul său român, Klaus Iohannis, să facă tot ce le stă în putinţă astfel încât Transnistria să fie "reintegrată" în Republica Moldova.



"Am discutat referitor la situaţia de securitate din bazinul Mării Negre şi situaţia din Republica Moldova, în speţă, regiunea transnistreană a Republicii Moldova. Am convenit să facem tot ce ne stă în putere (...) ca în viitor regiunea transnistreană să fie reintegrată în statul moldovenesc", a spus Poroşenko în cadrul unei conferinţe de presă comune cu preşedintele Iohannis.



Preşedintele Klaus Iohannis efectuează marţi o vizită oficială la Kiev, unde a avut întrevederi cu şeful statului Ucrainean, Petro Poroşenko, şi urmează să aibă întâlniri cu premierul ucrainean, Arseni Iaţeniuk, şi cu preşedintele Radei Supreme, Volodimir Groisman. AGERPRES/(A-editor: Antonia Niţă)